text: [{"text_idx": "#000007", "text": "Sunn p\u00f8r hava felags a\u0301hugama\u0301l. Ta\u00f0 merkir ikki, at tey skulu gera alt saman, men at tey hava minst eitt felags a\u0301hugama\u0301l. Tey gera naka\u00f0 saman. Tey seta s\u00e6r ma\u0301l, sum tey vilja u\u0301tynna saman. M\u00f8guleikarnir eru o\u0301t\u00f8mandi, men go\u0301\u00f0 a\u0301hugama\u0301l skapa trivna\u00f0 og gle\u00f0i. Ta\u0301 eg kom saman vi\u00f0 Unn ma\u0301tti eg u\u0301tvikla ein a\u0301huga fyri ti\u0301, sum Unn elska\u00f0i at gera, sum t.d. at ganga langar tu\u0301rar (sja\u0301lvt um eg hata\u00f0i ta\u00f0). Og Unn ma\u0301tti u\u0301tvikla ein a\u0301huga fyri t.d. klassiskum to\u0301nleiki (og eg haldi hon hata\u00f0i ta\u00f0). Men i\u0301 dag elska vit at fer\u00f0ast saman, hava fo\u0301lk heima og venja saman. Hesi a\u0301hugama\u0301l gera, at vit stuttleika okkum, loysa avbjo\u0301\u00f0ingar og gle\u00f0ast saman. Sto\u0301ri fi\u0301ggindin hja\u0301 felags a\u0301hugama\u0301lum er sja\u0301lvn\u00f8gdsemi \u2013 at kla\u0301ra seg sja\u0301lvan og ikki loyva makanum innum. Men loysnin er at si\u0301ggja og a\u0301sanna, hvussu fa\u0301t\u00e6kt ta\u00f0 er at fer\u00f0ast einsamallur gj\u00f8gnum tilveruna."}]